ฮั่งเส็งปิดทรุดลง 558.19 จุด ตามตลาดหุ้นจีน
ฮั่งเส็งปิดทรุดลง 558.19 จุด ตามตลาดหุ้นจีน
20 เม.ย. 2558

ดัชนีฮั่งเส็งตลาดหุ้นฮ่องกงปิดตลาดร่วงลงอย่างรุนแรงในวันนี้ โดยดัชนีฮั่งเส็งลดลง 558.19 จุด หรือ 2.02% ปิดวันนี้ที่ 27,094.93 จุด หลังรัฐบาลจีนประกาศใช้มาตรการเพื่อควบคุมการเก็งกำไรในตลาดหุ้น
ทั้งนี้ ข่าวดังกล่าวได้บดบังปัจจัยบวกจากการที่ธนาคารกลางจีนประกาศปรับลดอัตราการกันสำรองของธนาคารพาณิชย์ (RRR) ลงอีก 1% โดยมีผลบังคับใช้ในวันนี้ ซึ่งนับเป็นการปรับลดอัตราส่วน RRR เป็นครั้งที่ 2 ในปีนี้ หลังจากที่ธนาคารกลางได้ปรับลดไปแล้ว 0.5% เมื่อวันที่ 4 ก.พ.ที่ผ่านมา โดยมีเป้าหมายที่จะกระตุ้นเศรษฐกิจให้หลุดพ้นจากภาวะชะลอตัว
               